2005D0341 — FI — 05.02.2011 — 003.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B KOMISSION PÄÄTÖS, tehty 11 päivänä huhtikuuta 2005, ekologisista arviointiperusteista ja niihin liittyvistä arviointi- ja todentamisvaatimuksista yhteisön ympäristömerkin myöntämiseksi henkilökohtaisille tietokoneille (tiedoksiannettu numerolla K(2005) 1024) (ETA:n kannalta merkityksellinen teksti) (2005/341/EY) (EYV L 115, 4.5.2005, p.1)

Muutettu:









▼B

KOMISSION PÄÄTÖS,

tehty 11 päivänä huhtikuuta 2005,

ekologisista arviointiperusteista ja niihin liittyvistä arviointi- ja todentamisvaatimuksista yhteisön ympäristömerkin myöntämiseksi henkilökohtaisille tietokoneille

(tiedoksiannettu numerolla K(2005) 1024)

(ETA:n kannalta merkityksellinen teksti)

(2005/341/EY)







EUROOPAN YHTEISÖJEN KOMISSIO, JOKA ottaa huomioon Euroopan yhteisön perustamissopimuksen, ottaa huomioon tarkistetusta yhteisön ympäristömerkin myöntämisjärjestelmästä 17 päivänä heinäkuuta 2000 annetun Euroopan parlamentin ja neuvoston asetuksen (EY) N:o 1980/2000 ( 1 ) ja erityisesti sen 6 artiklan 1 kohdan toisen alakohdan, on kuullut Euroopan unionin ympäristömerkintälautakuntaa, sekä katsoo seuraavaa: (1) Asetuksen (EY) N:o 1980/2000 mukaan ympäristömerkki voidaan myöntää tuotteelle, jolla on ominaisuuksia, joiden ansiosta se voi vaikuttaa merkittävästi keskeisten ympäristönäkökohtien parantamiseen. (2) Asetuksessa (EY) N:o 1980/2000 säädetään, että erityiset ympäristömerkin myöntämisperusteet, jotka perustuvat Euroopan unionin ympäristömerkintälautakunnan laatimaan myöntämisperusteita koskevaan ehdotukseen, vahvistetaan tuoteryhmittäin. (3) Lisäksi siinä säädetään, että ympäristömerkin myöntämisperusteet ja niihin liittyvät arviointi- ja todentamisvaatimukset tarkistetaan hyvissä ajoin ennen kullekin tuoteryhmälle vahvistetun myöntämisperusteiden voimassaoloajan päättymistä. (4) Markkinoilla tapahtuneen kehityksen huomioon ottamiseksi on asianmukaista tarkistaa ekologisista arviointiperusteista yhteisön ympäristömerkin myöntämiseksi henkilökohtaisille tietokoneille 22 päivänä elokuuta 2001 tehdyllä komission päätöksellä 2001/686/EY ( 2 ) vahvistettuja ekologisia arviointiperusteita. (5) Lisäksi on tarpeen muuttaa mainitussa päätöksessä vahvistettua tuoteryhmän määritelmää, jotta voidaan yksilöidä, että palvelimet eivät kuulu päätöksen soveltamisalaan. (6) Selkeyden vuoksi olisi korvattava päätös 2001/686/EY. (7) Tarkistettujen ekologisten arviointiperusteiden sekä niihin liittyvien arviointi- ja todentamisvaatimusten olisi oltava voimassa neljä vuotta. (8) On tarkoituksenmukaista sallia enintään 12 kuukauden pituinen siirtymäaika tuottajille, joiden tuotteille on myönnetty ympäristömerkki ennen päätöksen tiedoksiantamista tai jotka ovat hakeneet ympäristömerkkiä ennen kyseistä ajankohtaa, jotta niillä olisi riittävästi aikaa mukauttaa tuotteensa tarkistettujen arviointiperusteiden ja vaatimusten mukaisiksi. (9) Tässä päätöksessä säädetyt toimenpiteet ovat asetuksen (EY) N:o 1980/2000 17 artiklalla perustetun komitean lausunnon mukaiset, sekä katsoo seuraavaa: ON TEHNYT TÄMÄN PÄÄTÖKSEN:







1 artikla

Tuoteryhmään ”henkilökohtaiset tietokoneet” kuuluvat kiinteästi tietyssä paikassa, kuten työpöydällä, käytettäväksi suunnitellut tietokoneet, joihin kuuluu järjestelmäyksikkö ja näyttö, joko yhdistettynä samaan koteloon tai erillisinä, sekä näppäimistö.

Tuoteryhmään kuuluvat myös henkilökohtaisten tietokoneiden kanssa käytettäväksi tarkoitetut järjestelmäyksiköt, näppäimistöt ja näytöt.

Palvelimet eivät kuulu tuoteryhmään.

2 artikla

Jotta asetuksen (EY) N:o 1980/2000 mukainen yhteisön ympäristömerkki voidaan myöntää henkilökohtaiselle tietokoneelle, sen on kuuluttava tuoteryhmään ”henkilökohtaiset tietokoneet” ja täytettävä tämän päätöksen liitteessä esitetyt ekologiset arviointiperusteet.

▼M3

3 artikla

Tuoteryhmään ”henkilökohtaiset tietokoneet” sovellettavat ekologiset arviointiperusteet sekä niihin liittyvät arviointi- ja todentamisvaatimukset ovat voimassa 30 päivään kesäkuuta 2011.

▼B

4 artikla

Hallinnollisia tarkoituksia varten tuoteryhmälle ”henkilökohtaiset tietokoneet” annetaan tunnusnumero ”013”.

5 artikla

Kumotaan päätös 2001/686/EY.

6 artikla

Tuoteryhmään ”henkilökohtaiset tietokoneet” kuuluville tuotteille ennen tämän päätöksen tiedoksiantamista myönnettyjä ympäristömerkkejä saadaan käyttää 31 päivään maaliskuuta 2006 saakka.

Jos tuoteryhmään ”henkilökohtaiset tietokoneet” kuuluvia tuotteita koskevia hakemuksia on toimitettu ennen tämän päätöksen tiedoksiantamista, näille tuotteille voidaan myöntää ympäristömerkki päätöksessä 2001/686/EY vahvistettujen edellytysten mukaisesti. Tällaisissa tapauksissa merkkiä saadaan käyttää 31 päivään maaliskuuta 2006 saakka.

7 artikla

Tämä päätös on osoitettu kaikille jäsenvaltioille.









LIITE

YLEISET PERIAATTEET

Saadakseen ympäristömerkin henkilökohtaisen tietokoneen, järjestelmäyksikön, näytön tai näppäimistön, jäljempänä ”tuote”, on kuuluttava 1 artiklassa määriteltyyn tuoteryhmään ja täytettävä seuraavat tässä liitteessä esitetyt arviointiperusteet (ympäristömerkki voidaan hakea kullekin yksittäiselle osalle hiirtä lukuun ottamatta).







Järjestelmäyksikkö Näyttö Näppäimistö Henkilökohtainen tietokone Energiansäästö: järjestelmäyksikkö X X Energiansäästö: näyttö X X Käyttöiän pidentäminen: järjestelmäyksikkö X X Käyttöiän pidentäminen: näyttö X X Nestekidenäytön (LCD) elohopeapitoisuus X (soveltuvin osin) X (soveltuvin osin) Melu X X Sähkömagneettinen säteily X X Keräys ja kierrätys X X (soveltuvin osin) X (soveltuvin osin) X (soveltuvin osin) Käyttöohjeet X X X (soveltuvin osin) X (soveltuvin osin)

Hakemuksen yhteydessä on esitettävä arviointiperusteissa mainitut testaustulokset, ja testit on suoritettava laboratorioissa, jotka täyttävät EN ISO 17025 -standardissa esitetyt yleiset vaatimukset. Tarvittaessa voidaan käyttää muita testimenetelmiä, jos hakemusten arvioinnista vastaava toimivaltainen elin hyväksyy niiden vastaavuuden. Jollei testejä mainita erikseen, tai jos niiden mainitaan olevan ainoastaan todentamista tai valvontaa varten, toimivaltaisen elimen on turvauduttava tapauksesta riippuen hakijan toimittamiin vakuutuksiin ja asiakirjoihin ja/tai riippumattomiin tarkastuksiin.

Hakemuksen arvioinnissa ja tässä liitteessä vahvistettujen arviointiperusteiden vaatimustenmukaisuuden tarkastuksessa toimivaltaisten elinten suositellaan ottavan huomioon tunnustettujen ympäristöasioiden hallintajärjestelmien kuten EMASin tai ISO 14001 -standardin noudattamisen. (Näiden ympäristöasioiden hallintajärjestelmien soveltaminen ei ole pakollista.)

EKOLOGISET ARVIOINTIPERUSTEET

1. Energiansäästö

Järjestelmäyksikkö

a) Järjestelmäyksikössä on oltava helppopääsyinen käynnistyskytkin.

b) Järjestelmäyksikön on täytettävä Energy Star -konfigurointivaatimukset ( 3 ), jotka mahdollistavat energiatehokkuustilan käytön. Hakijan on toimitettava toimivaltaiselle elimelle vakuutus, jossa todistetaan, että henkilökohtaisen tietokoneen järjestelmäyksikkö on Energy Star -konfigurointivaatimusten (”ohjeet”)mukainen.

c) Tietokoneen on pystyttävä asettumaan ACPI ( 4 ) S3 -pientehotilaan (sleep state) (suspend-to-RAM), jotta mahdollistetaan alle 4 watin vähimmäisvirrankulutus. Tietokoneen on kyettävä palautumaan tästä tilasta komennolla, joka on lähtöisin jostakin seuraavista lähteistä: — modeemi, — verkkoyhteys, — näppäimistö tai hiiri. Oletusasetuksena on oltava, että ollessaan käyttämättömänä laite siirtyy käyttötilasta ACPI S3 -pientehotilaan viimeistään 30 minuutin kuluttua. Valmistajan on kytkettävä tämä ominaisuus päälle, mutta käyttäjä voi kytkeä sen pois. Hakijan on toimitettava toimivaltaiselle elimelle raportti, jossa todistetaan, että virrankulutustaso ACPI S3 -tilassa on mitattu tietokoneita koskevassa Energy Star -yhteisymmärryspöytäkirjassa vahvistettua menettelyä noudattaen. Raportissa on ilmoitettava tässä tilassa mitattu virrankulutus.

d) Laitteen ollessa kytkettynä päältä virrankulutus saa olla enintään 2 wattia. Tässä yhteydessä laitteen katsotaan olevan kytkettynä päältä, kun se on tilassa, joka saadaan antamalle tietokoneelle sulkemiskomento. Hakijan on toimitettava toimivaltaiselle elimelle raportti, jossa todistetaan, että virrankulutustaso laitteen ollessa kytkettynä päältä on mitattu tietokoneita koskevassa Energy Star -yhteisymmärryspöytäkirjassa vahvistettua menettelyä noudattaen. Raportissa on ilmoitettava tässä tilassa mitattu virrankulutus.

Näyttö

a) Näytössä on oltava helposti käsiteltävissä oleva virtakytkin.

b) Näytön virrankulutus saa olla torkkutilassa ( 5 ) (energian säästötila A1) enintään 2 wattia. Oletusasetuksena on oltava, että ollessaan käyttämättömänä laite siirtyy käyttötilasta pientehotilaan viimeistään 30 minuutin kuluttua. Valmistajan on kytkettävä tämä ominaisuus päälle, mutta käyttäjä voi kytkeä sen pois.

c) Näytön virrankulutus saa olla päältä kytkettynä ( 6 ) enintään 1 watti. Tässä yhteydessä laitteen katsotaan olevan kytkettynä päältä, kun se on tilassa, johon päädytään antamalla tietokoneelle sulkemiskomento.

d) Näytön virrankulutus ei saa ylittää Energy Star -vaatimusten 4 version 2 tason aktiivista enimmäisvirrankulutusta. Näyttöjen on oltava jonkun seuraavista kaavioista mukainen: i) jos X < 1 niin Y = 23 ii) jos X ≥ niin Y = 28X (X on megapikselien määrä ja Y on virrankulutus watteina).

Hakijan on toimitettava toimivaltaiselle elimelle raportti, jossa todistetaan, että virrankulutustaso laitteen ollessa kytkettynä päältä, torkkutilassa sekä laitteen ollessa kytkettynä päälle on mitattu tietokoneiden näyttöjä koskevassa Energy Star -ohjelmassa (versio 4.0) vahvistettua menettelyä noudattaen. Raportissa on ilmoitettava kaikissa kolmessa tilassa mitattu virrankulutus.

2. Käyttöiän pidentäminen

a) Tietokone on suunniteltava siten, että sen muisti on helppopääsyinen ja vaihdettavissa.

b) Tietokone on suunniteltava siten, että sen kovalevy ja laitteessa mahdollisesti oleva CD- tai DVD-asema voidaan vaihtaa.

c) Tietokone on suunniteltava siten, että sen grafiikkakortit ovat helppopääsyisiä ja vaihdettavissa.

Hakijan on vakuutettava toimivaltaiselle elimelle, että tuote on näiden vaatimusten mukainen.

3. Nestekidenäytön (lcd) elohopeapitoisuus

LCD-näytön taustavalo saa sisältää enintään 3 mg elohopeaa lamppua kohden (keskimäärin).

Hakijan on vakuutettava toimivaltaiselle elimelle, että tuote on näiden vaatimusten mukainen.

4. Melu

Henkilökohtaisen tietokoneen järjestelmäyksikön ISO 9296 -standardin 3.2.5 kohdan mukainen ilmoitettu A-painotettu äänitehotaso (re 1 pW) ei saa ylittää seuraavia arvoja:

— 4,0 B(A) tyhjäkäyntitilassa (vastaa 40 dB(A)),

— 4,5 B(A) kovalevyä luettaessa (vastaa 45 dB(A)).

Hakijan on toimivaltaiselle elimelle toimitettava ISO 17025 -sertifioidun riippumattoman testilaboratorion raportti, jossa todistetaan että melupäästöt on mitattu ISO 7779 ja ISO 9296 -standardien mukaisesti. Raportissa on ilmoitettava mitatut melupäästötasot sekä tyhjäkäyntitilassa että kovalevyä luettaessa, ja ne on ilmoitettava ISO 9296 -standardin 3.2.5 kohdan mukaisesti.

5. Sähkömagneettinen säteily

Henkilökohtaisen tietokoneen näytön on oltava EN 50279-standardin A-luokan vaatimusten mukainen.

Hakijan on toimivaltaiselle elimelle toimitettava raportti, joka osoittaa, että näytön päästöt ovat vaatimusten mukaiset.

6. Keräys, kierrätys ja vaaralliset aineet

Valmistajan on järjestettävä ilmaiseksi tuotteen ja kaikkien vaihdettujen osien keräys kunnostusta tai kierrätystä varten, lukuun ottamatta käytössä (esimerkiksi lääketieteellisissä tai ydinenergiasovelluksissa) saastuneita laitteita. Lisäksi tuotteen on täytettävä seuraavat vaatimukset:

a) Yhden koulutetun henkilön on kyettävä yksin purkamaan laite.

b) Valmistajan on tarkastettava tuotteen purettavuus ja esitettävä purkuselostus, jonka on oltava pyynnöstä kolmansien osapuolten saatavilla. Selostuksen perusteella on muun muassa voitava varmistaa, että: — liitokset on helppo löytää ja niihin on helppo päästä käsiksi, — liitokset ovat mahdollisimman pitkälle standardoituja, — liitokset ovat käsiteltävissä tavanomaisia työkaluja käyttäen, — LCD-näyttöjen taustavalolamput ovat helposti erotettavissa.

c) Vaarallisten aineiden on oltava erotettavissa.

d) Kotelon ja rungon muovi- ja metallimateriaaleista 90 painoprosenttia on oltava teknisesti kierrätettäviä.

e) Jos laitteessa tarvitaan merkintöjä, niiden on oltava helposti irrotettavissa tai kiinteästi tehtyjä.

f) Muoviosat: — eivät saa sisältää tarkoituksellisesti lisättyä lyijyä tai kadmiumia, — voivat koostua yhdestä polymeeristä tai yhteensopivista polymeereistä lukuun ottamatta koteloa, joka saa koostua enintään kahdesta erotettavissa olevasta ja pinnoittamattomasta (esimerkiksi maalaamaton) polymeerityypistä, — eivät saa sisältää metalleja, joita yksi henkilö ei voi erotella yksinkertaisilla työvälineillä.

g) Muoviosat eivät saa sisältää Euroopan parlamentin ja neuvoston direktiivin 2002/95/EY ( 7 ) 4 artiklassa lueteltuja polybromibienyylejä (PBB) tai polybromidifenyylieetteriä (PBDE) sisältäviä palonsuoja-aineita. Tässä vaatimuksessa otetaan huomioon kaikki myöhemmät mukautukset ja muutokset, jotka mainittuun direktiivin tehdään 5-BDE: n käytön osalta. Muoviosissa ei saa käyttää sellaisia klooriparafiineja sisältäviä palonsuoja-aineita, joiden ketjun pituus on 10—17 hiiliatomia ja joiden klooripitoisuus on yli 50 painoprosenttia (CAS-numero 85535-84-8 ja CAS-numero 85535-85-9). Hakijan on toimivaltaiselle elimelle vakuutettava, että tätä vaatimusta noudatetaan.

h) Yli 25 grammaa painavat muoviosat eivät saa sisältää palonsuoja-aineita tai -valmisteita, joihin on liitetty ympäristömerkkiä haettaessa jokin seuraavista vaarallisuutta osoittavista lausekkeista: Terveydelle vaarallinen: R45 (aiheuttaa syöpäsairauden vaaraa) R46 (saattaa aiheuttaa periytyviä geneettisiä vaurioita) R60 (voi heikentää hedelmällisyyttä) R61 (vaarallista sikiöille) Ympäristölle vaaralliset aineet: R50 (erittäin myrkyllistä vesieliöille) R50/53 (erittäin myrkyllistä vesieliöille ja voi aiheuttaa pitkäaikaisia haittavaikutuksia vesiympäristössä) R51/53 (myrkyllistä vesieliöille ja voi aiheuttaa pitkäaikaisia haittavaikutuksia vesiympäristössä), kuten ne määritellään neuvoston direktiivissä 67/548/ETY ( 8 ).

i) Muoviosat on varustettava ISO 11469: 2000 -standardin mukaisella pysyvällä materiaalimerkinnällä. Tätä vaatimusta ei kuitenkaan sovelleta suulakepuristettuihin muovimateriaaleihin ja litteiden näyttöjen valojohtimiin.

j) Akut ja paristot eivät saa sisältää enempää kuin 0,0001 % elohopeaa, 0,001 % kadmiumia ja 0,01 % lyijyä akun tai pariston painosta.

Hakijan on vakuutettava, että tuote on näiden vaatimusten mukainen, sekä toimitettava hakemuksen arvioinnista vastaavalle toimivaltaiselle elimelle jäljennös purkuselostuksesta.

Arviointiperuste 6(h):n osalta voidaan todeta, että jos palonsuoja-aineita on käytetty, käytettyihin palonsuoja-aineisiin ei saa olla liitetty mitään edellä mainituista vaarallisuutta osoittavista lausekkeista eikä niitä saa olla nimetty vaarallisten aineiden luokitusta, pakkaamista ja merkintöjä koskevan direktiivin 67/548/ETY tai sen myöhempien muutosten liitteessä 1. Tätä vaatimusta ei sovelleta palonsuoja-aineisiin, joiden kemialliset ominaisuudet muuttuvat käytön aikana siten, ettei niitä ole enää syytä luokitella mihinkään edellä lueteltuun vaararyhmään, ja joista ainoastaan alle 0,1 prosenttia säilyy käsitellyssä osassa siinä muodossa, jossa kyseiset palonsuoja-aineet olivat ennen niiden käyttöä. Hakuasiakirjoissa on ilmoitettava kaikki yli 25 gramman painoisissa muoviosissa käytetyt palonsuoja-aineet antamalla niiden nimet ja CAS-numerot.

7. Käyttöohjeet

Tuotteen ostajalle on annettava asianmukaiset tiedot, joissa annetaan ohjeita ympäristöä säästävästä käytöstä ja erityisesti:

a) suosituksia virrankulutusta vähentävien ominaisuuksien käytöstä sekä tieto siitä, että näiden ominaisuuksien kytkeminen pois päältä saattaa lisätä energiankulutusta ja samalla käyttökustannuksia;

b) tieto siitä, että verkkovirran kulutus voidaan välttää kokonaan irrottamalla laite sähköverkosta tai kytkemällä pistorasia pois päältä;

c) tiedot varaosien saatavuudesta; jos asiakas voi päivittää tai vaihtaa osia, on annettava tiedot asianmukaisista menettelytavoista;

d) tiedot siitä, että laitteen osat voidaan käyttää uudelleen ja kierrättää eikä niitä tulisi heittää pois;

e) ohjeet siitä, kuinka kuluttaja voi hyödyntää valmistajan järjestämää laitteiden keräystä;

f) tiedot WLAN-korttien asianmukaisesta käytöstä turvallisuusriskien minimoimiseksi;

g) tieto siitä, että tuotteelle on myönnetty yhteisön ympäristömerkki ja lyhyt selitys siitä, mitä tämä tarkoittaa, sekä ilmoitus, että lisätietoja ympäristömerkistä on saatavilla Internetistä (http://europa.eu.int/ecolabel).

Hakijan on vakuutettava, että tuote on näiden vaatimusten mukainen. Hakijan on toimitettava hakemuksen arvioinnista vastaavalle toimivaltaiselle elimelle jäljennös käyttöoppaasta.

8. Pakkaaminen

Pakkauksen on täytettävä seuraavat vaatimukset:

a) Kierrätyksen helpottamiseksi kaikkien pakkauksen osien on oltava helposti käsin eroteltavissa eri materiaaleihin.

b) Jos pakkauksessa käytetään pahvia, sen on sisällettävä vähintään 80 prosenttia kierrätysmateriaalia.

Arviointi ja todentaminen: Hakijan on annettava vakuutus tämän vaatimuksen noudattamisesta ja toimitettava hakemuksen mukana mallikappale / mallikappaleita pakkauksesta ympäristömerkin myöntävälle toimivaltaiselle elimelle.

9. Ympäristömerkissä olevat tiedot

Ympäristömerkin kentässä 2 on oltava seuraava teksti:

— vähentynyt energiankulutus,

— tuotteen suunnittelussa on otettu huomioon sen kierrätys,

— alentunut melutaso.

Hakijan on vakuutettava toimivaltaiselle elimelle, että tuote on tämän vaatimuksen mukainen, ja toimitettava jäljennös ympäristömerkistä, sellaisena kuin se on pakkauksessa ja/tai tuotteessa ja/tai sen mukana seuraavissa asiakirjoissa.